Diari Oficial de la Generalitat Valenciana


Sumari del DOGV 5160, del 22-12-2005 (2005/14322)

DECRET 196/2005, de 16 de desembre, del Consell de la Generalitat, pel qual es crea un col·legi públic d'Educació Infantil i Primària a Castelló de la Plana.
-------------------------------------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14397


Data del document
:   16-12-2005

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Castelló de la Plana
    * centre d'ensenyament
    * ensenyament públic

DECRET 196/2005, de 16 de desembre, del Consell de la Generalitat, pel qual es crea un col·legi públic d'Educació Infantil i Primària a Castelló de la Plana. [2005/M14055]
  
La Direcció Territorial de Cultura, Educació i Esport de Castelló i el Servici de Planificació Educativa de la Direcció General d'Ensenyament han formulat proposta perquè es cree un centre nou a Castelló de la Plana per a escolaritzar l'alumnat del districte escolar Cs-12 en el curs escolar 2005/06.
  
El nou centre escolar s'ubicarà provisionalment en les instal·lacions de l'edifici B de l'antic campus de Borriol fins a la construcció del nou edifici escolar, en una parcel·la de 10.000 m² en la partida del Bovalar, cedida per l'ajuntament segons els acords adoptats en sessió plenària de 5 de febrer de 2004. Estes actuacions es duen a terme en el marc de col·laboració establit en la disposició addicional dessetena de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
En virtut d'això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell de la Generalitat, a proposta del conseller de Cultura, Educació i Esport i amb la deliberació prèvia del Consell de la Generalitat, en la reunió del dia 16 de desembre de 2005,
  
DECRETE
  
Article 1
  
Es crea el següent centre docent:
  
Província: Castelló.
  
Localitat: Castelló de la Plana.
  
Denominació: Col·legi Públic d'Educació Infantil i Primària Districte 5.
  
Codi: 48141927.
  
Titular: Generalitat.
  
Domicili: carrer del Farmacèutic Mulet, s/n.
  
Codi postal: 12827.
  
Composició: 6 unitats d'Educació Infantil i 12 d'Educació Primària.
  
Capacitat: 150 places escolars d'Educació Infantil i 300 d'Educació Primària.
  
Article 2
  
1. El Col·legi Públic d'Educació Infantil i Primària Districte 5 de Castelló de la Plana iniciarà les seues activitats el curs escolar 2005/2006. En tal curs escolar oferirà 2 unitats d'Educació Infantil i 3 d'Educació Primària
  
2. Este centre impartirà els programes d'educació bilingüe Programa d'Immersió Lingüística (PIL) i Programa d'Incorporació Progressiva (PIP).
  
3. El centre disposarà dels llocs de treball de les especialitats següents:
  
- 2 d'Educació Infantil.
  
- 1 d'Educació Primària.
  
- 1 d'Educació Primària, Idioma Estranger, Anglés.
  
- 1 d'Educació Primària, Educació Física.
  
- 1 d'Educació Primària, Música.
  
- 1 d'Educació Especial, Pedagogia Terapèutica.
  
Disposició addicional
  
El que establix el present decret s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és el cas, la configuració del centre.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana. No obstant això, produirà efectes des de l'inici del curs escolar 2005/2006, excepte per al nomenament de l'equip directiu, supòsit en què els seus efectes s'entenen referits a l'1 de juliol de 2005.
  
València, 16 de desembre de 2005
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN